Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 719/11/4403	Nitra, 23.3.2012
EEČ : 2-32-56-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako otec XXXXX, bytom u matky XXXXX v Nitre, hoci má k tejto vyživovaciu povinnosť priamo zo Zákona o rodine a na základe rozsudku Okresného súdu v Nitre sp. zn. P 63/2003-13 zo dňa 24.04.2003, právoplatného dňa 12.06.2003, je povinný prispievať na jej výživu sumou vo výške 1.200,- Sk (39,83,- Eur) vždy do 15-teho dňa každého mesiaca dopredu do rúk matky, v období od 01.06.2010 do 31.01.2012 si túto povinnosť riadne neplnil a tak dlhoval na výživnom sumu vo výške 436,26,- Eur.     

Právna veta:
Lebo zanikla trestnosť činu.
Odôvodnenie:

Poverený policajt Obvodného oddelenia  PZ XXXXX uznesením sp. zn. ORP-3147/NR-NR-2011 zo dňa 18.11.2011 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 12.01.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX riadne neprispieval na výživu svojej dcéry XXXXX v období od 01.06.2010 do 31.01.2012 a za toto obdobie dlhoval na jej výživnom sumu vo výške 436,26,- Eur.
Z výpovede svedkyne - poškodenej XXXXX č. l. 74 sp. zo dňa 12.03.2012 vyplýva, že obvinený XXXXX dlh na výživnom za obdobie od 01.06.2010 do 31.01.2012 vo výške 436,26,- Eur uhradil v celom rozsahu, pričom dieťa nebolo vystavené nebezpečenstvu núdze.      
Na č.l. 54, 70 a 75 sp. sa nachádzajú  fotokópie poštových poukážok spolu na sumu 800,- Eur. 
Vzhľadom na to, že z predmetného vyšetrovacieho spisu vyplýva, trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.06.2010 do 31.01.2012 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka